open-index/open-wikipedia-markdown huggingface dataset:
Reddalskanalen

**Reddalskanalen** er en kanal i Grimstad som forbinder Landvikvannet og Reddalsvannet med havet. Kanalen er delt opp i to deler, den første mellom havet og Landvikvannet, og den andre mellom Landvikvannet og Reddalsvannet. Sistnevnte også kalt for Eineidkanalen. 

Kanalen ble laget i 1877 for å gi plass til mer dyrkningsjord til bygdene. Utgravingen kostet den gangen 83600 kroner og 1300 dekar matjord ble vunnet. Kanalen er tre kilometer mellom sjøen og Landvikvannet, og 300 meter mellom Landvikvannet og Reddalsvannet. Anleggelsen av kanalen førte til at Reddalsvannet ble 2,5 til 3 meter lavere, og Landviksvannet ble 2 meter lavere. De nye arealene ble tilgodesett de 84 bøndene som hadde jord i området, men de måtte betale for dette. Bekostningen av kanalen var det staten og kommunene Grimstad og Landvik som sto for. Fra 1881 til 1885 gikk dampbåten «Tryg» i rute mellom Grimstad og Reddal gjennom kanalen.

I dag er kanalen et mye brukt utfartssted for småbåter, og dette førte etter hvert med seg en merkbar slitasje, særlig ved forbygningene. Kanalen er derfor blitt bygd opp og tilbakeført til sin opprinnelige stand. Gjenåpningen foregikk i 2004.

I Kulturminneåret 1997 ble Reddalskanalen valgt til Grimstad kommunes fremste kulturminne, og dette er markert med informasjonstavle ved innseilingen fra Strandfjorden. Her er også stilt opp møllesteinene etter den gamle mølla som en gang sto ved fossen her.

## Referanser


## Kilder
*Agdermedia: *Extra* ukesmagasin, #24 15. juni 2011, s. 10-11

## Eksterne lenker
* Reddalskanalen, fra kanaler.arnholm.nu
*
Sortland Rockeklubb

**Sortland Rockeklubb** (SRK) er  en konsertarrangør og paraply for det lokale rockemiljøet på Sortland. Rockeklubben ble dannet i 2002 og sprang ut av de 3 unge rockebandene som var aktive i byen på det tidspunktet. Klubben ble startet av bandenes medlemmer for å få anledningen til å spille konserter selv.

I dag har SRK en mer permanent drift, og langt flere involverte. Klubben samarbeider tett med Sortland kommune og kommunen har i tillegg vært med å støtte klubben økonomisk. Medlemstallet ligger nå på omtrent 60 og det er til enhver tid om lag 20 aktive band i miljøet. SRK arrangerer konserter i alle sjangre, og klubben stod i spissen for å skaffe øvingslokaler for ungdom i Vesterålen. I tillegg til å sette opp konserter for både lokale band og turnerende artister arrangerer klubben også Blabla-festivalen, som er en alternativ musikkfestival. Den er også involvert i Nature Aids musikkfestival på Sortland.

En av klubbens grunnleggere, Øystein Bjørstad Lindbeck, mottok i 2018 Spellemannsprisen «Årets Takk», basert på hans mangeårige arbeid med å involvere musikkinteressert ungdom fra Vesterålen i SRK.

## Band som har tatt del i Sortland rockeklubb gjennom tidene

Noen av disse bandene har holdt på lengre enn andre, og har skaffet seg et rykte i musikkbransjen.

* **Cataleptic**
2002&ndash;2003 er nå oppløst, men i løpet av det knappe året Cataleptic var aktivt spilte de 21 konserter

* **Dreadful**
* **Iskald**

Medlemmene i Iskald er: Aage Krekling (trommer), Lars Johannessen (gitar), Simon Larsen (gitar/vokal) og René Zonneveld (bass).
: 2006 *Northern Twilight* (MCD)
: 2007 *Shades of Misery* (Album)

* **Quiritatio**

Medlemmene i Quiritatio er: Fredrik Hartvigsen (vokal), Stig Krig Vågbø (bass/vokal), Tor-Håkon Gabriel Håvardsen (trommer), Andreas Frivåg (gitar), Øyvind Berg (gitar/vokal).
: 2006 *Forgive And Forget*. (Album)
: 2007 «Yana» (Vinyl-Singel)
:2010 *As the dead march, birds will fall from heaven* (Album)

* **Falling down the stairs**
* **Fraade**
***Peer and the Moondogs**
***[[Peer Nic]]**

Peer Nic er en singer/songwriter.

2019 «Forever Lost» (Singel)

2019 *Highlands/Lowlands* (Album)

* **Raptus**
* **At the top of the ladder**
* **Impera**

2001-2005 er nå oppløst, men var aktive bidragsytere i miljøet. Bandet vant Rock mot Frafløtting i 2004 og kom på andreplass på Rock Mot Rus i  2005.

* **Nonsense**
* **Junkyard**

## Referanser


## Eksterne lenker

* Sortland Rockeklubbs forum
* Blabla-festivalen
Kristian M. Gylstad

**Kristian Martinsen Gylstad** (født 23. september 1893, død 21. april 1966) var en norsk skytter og gårdbruker fra Trøgstad i Østfold.

Han ble skytterkonge på Landsskytterstevnet på Hønefoss i 1929.

## Andre titler
* Vinner av Hagens Krus på Landsskytterstevnet i 1918

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Kristoffer Flesaker

**Kristoffer Flesaker** (født 21. mars 1897, død 17. juni 1965) var en norsk skytter og gårdbruker fra Fiskum. Han ble skytterkonge på Landsskytterstevnet i Trondheim i 1930.

## Andre titler
* Vinner av samlagsskytingen med Numedal i 1938
* Vinner av Stangskytingen 1924
* Vinner av Normapokalen i 1947

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Ingulv Barstad

**Ingulv Barstad** (født 22. desember 1893, død 16. juni  1982) var en norsk bankmann og skytter.

Han kom fra Klinga, og flyttet tilbake til hjemtraktene i Namdalen i 1931. Her ble Barstad banksjef i Forretningsbankens nyetablerte avdeling i Namsos. Han hadde denne stillingen helt til han gikk av for aldersgrensen i 1962.

Barstad ble dobbelt skytterkonge fra Landsskytterstevnet i Bodø i 1931 og Oslo i 1934. Han representerte Trondhjems skytterlag da han vant første gang, men flyttet siden til Namsos, som han representerte da han tok den andre tittelen. I 1931 tok han også et napp i Officerspokalen. Barstad var medlem av Skytterstyret fra 1945-1959 og mottok Skyttervesenets fortjenstmedalje.

Barstad var aktiv i Namsos formannskap og bystyre i en årrekke. Han arbeidet blant annet med å realisere Namsos Samfunnshus, og var formann i styret i 12 år.

## Referanser




## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Giuseppe

**Giuseppe** er en opprinnelig italiensk variant av mannsnavnet Josef, som har opprinnelse i det hebraiske navnet *Yosef* som betyr «han skal mangfoldiggjøre», underforstått «Gud skal mangfoldiggjøre».

## Utbredelse
Giuseppe er det vanligste mannsnavnet i Italia, men er lite utbredt i andre land.

|}

## Kjente personer med navnet
Personene i listen er ordnet kronologisk etter fødselsår.
* Giuseppe Arcimboldo (1527–1593), italiensk maler
*Giuseppe Garibaldi (1807–1882), hærfører/italiensk frihetskjemper
* Giuseppe Verdi (1813–1901), italiensk operakomponist
*Giuseppe Saragat (1898–1988), italiensk politiker, Italias president 1964–1971
*Giuseppe Pella (1902–1981), italiensk politiker, Italias statsminister 1953–1954, president i Europaparlamentet 1954–1956
* Giuseppe Rossi (1987–), italiensk-amerikansk fotballspiller

## Referanser


## Eksterne lenker
*
Node (grafteori)

I grafteorien er en **node** eller et **hjørne** en fundamental enhet av en graf, som ofte representerer strukturelle enheter. Noder er ofte relatert ved hjelp av kanter. Når grafer tegnes, representeres ofte noder som sirkler merket med et tall eller lignende, og kanter som linjer eller piler mellom disse sirklene.

To noder sies å være *naboer* hvis det finnes en kant imellom dem. En node kalles en *isolert node* hvis det ikke finnes kanter til noen andre noder i grafen, og en *bladnode* hvis den kun har én nabo.

Noder, eller hjørner, i grafer er relatert til, men ikke det samme som, hjørner i geomeriske figurer. Man kan definere en graf basert på den geometriske figuren, der hvert hjørne på figuren relateres til en node i grafen, og hver kant i figuren til en kant i grafen. Imidlertid vil hjørner og kanter i den geometriske figuren ha geometriske egenskaper, som man ikke nødvendigvis vil ha for noder og kanter i en generell graf.
Sogn hagekoloni

**Sogn hagekoloni** er en hagekoloni som ligger helt sør i strøket Sogn i Bydel Nordre Aker i Oslo. I vest ligger Vestgrensa studentby og strøket Gaustadbekkdalen, i sør avgrenser Sognsvannsbanen hagekolonien fra strøket Ullevål Hageby, i øst avgrenser Sognsveien og i nord Ring 3 hagekolonien fra resten av Sogn. Hagekolonien ble opprinnelig etablert i 1909 på jordene tvers overfor der Ullevål universitetssykehus i dag er etablert. På grunn av bygging av aldershjem ble hagekolonien flyttet til jordene ved siden av Ullevaal Stadion i 1922/23, som tidligere var en søppelfylling. Det hindrer ikke at området i dag er en oase i Oslos støyende og travle hverdag.

Hagekolonien har 204 hytter av forskjellig standard. Størrelsen på hyttene varierer, men maks størrelse er 30 m² + bod på 2 m². Størrelsen på parsellene er i gjennomsnitt 300 m². Parsellene leies av Oslo kommune, mens hyttene eies av den enkelte kolonist.  

Parsellene på Sogn er tilknyttet sommervann, men det er ikke tilknyttet kloakknett, bortsett fra hovedhuset som er hagekoloniens forsamlingslokale. Huset leies ut hele året både til kolonister og til andre interesserte. Husets festsal har plass til 80 personer og har alt av dekketøy. Huset har et moderne kjøkken med oppvaskmaskiner.

Det er stor aktivitet i hagen i sesongen (april–oktober). Bl.a. arrangeres det høstmarked hvor kolonistene har laget syltetøy, gelé, saft og masse annet fra hagenes grøde. Markedet er åpen for alle og annonseres på hagens egne internettsider. 

I tillegg arrangeres det bingo, pub-kvelder, barne- og ungdomssamlinger og grillkvelder.

Det er åpen kafé hver søndag i sesongen mellom kl. 13 og 15. Kaféen er åpen for alle. 

Sogn Hagekoloni er tilknyttet Norges Kolonihageforbund og er medlem av Oslo krets av NKHF.

## Eksterne lenker
* Sogn hagekoloni
* Fremgangsmåte for å søke på kolonihage
Fylkesvei 4778

**Fylkesvei 4778** går mellom Førland og Tysvær kirke i Tysvær kommune.

Frem til 2019 hadde veien betegnelsen fylkesvei 778 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Rasmus Ryssdalsnes

**Rasmus Ryssdalsnes** (født 6. desember 1886, død 15. august 1973) var en skytter og gårdbruker fra Gloppen i Nordfjord som ble skytterkonge på landsskytterstevnet i Molde i 1932.

## Andre titler
* Vinner av Hagens Krus i 1904

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Sverre Glomnes

**Sverre Glomnes** (født 25. juni 1904, død 10. januar 1988) fra Oslo ble skytterkonge på Landsskytterstevnet i Kristiansand i 1933. Han fulgte dermed i fotsporene til sin far, dobbeltkongen fra 1906 og 1907, Mathias Glomnes.

Søsteren, Elfrida Glomnes (f. 14. oktober 1906, d. 21. mars 1984), giftet seg med motstandsmann og historiker Einar Høigård. 

Etternavnet stammer fra gården Glomnes i Oppstryn i Stryn kommune.

## Andre titler
* Vinner av Hagens Krus i 1924
* Vinner av samlagsskytingen med Oslo i 1930, 1936 og 1946
* Vinner av Raufosspokalen 1951
* Vinner av Normapokalen 1961
* Norgesmester armégevær 1929 og 1930
* Bronsemedalje VM frigevær knestående 1929

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Fredrik Nilsen (skytter)

**Fredrik Nilsen** (1899&ndash;1968) fra Vestre Toten ble skytterkonge på Landsskytterstevnet i Hammerfest i 1935.

## Andre titler
* Skytterprins 1936
* Vinner av samlagsskytingen med Opland i 1928, 1937 og 1953
* Vinner av Stangskytingen 1933, 1938 og 1947
* Vinner av felthurtigskytingen 1931, 1936 og 1937
* Vinner av Normapokalen i 1951
* Småkonge 1935
* VM-bronse i lagskyting miniatyr 1929

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Oscar Esplund

**Oscar Esplund** (født 30. mai 1903, død 6. januar 1944) var en norsk skytter og jernbanemann fra Herefoss. Han ble skytterkonge på Landsskytterstevnet i Bergen i 1936. Han representerte Herefoss skytterlag. 

Esplund ble arrestert av tyskerne for illegal virksomhet og døde i konsentrasjonsleiren Sachsenhausen.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Jiri

**Jiri** (**Jiří**) er en tsjekkisk form av mannsnavnet Georg, som har opprinnelse i det greske ordet *georgos* som betyr «bonde».

## Utbredelse
Jiří er det mest brukte mannsnavnet i Tsjekkia.

|}

## Kjente personer med navnet
Personene i listen er ordnet kronologisk etter fødselsår.
* Jiří Trnka (1912–1969), tsjekkisk animasjonsfilm-regissør
* Jiří Hlinka (1944–), norsk pianist og klaverpedagog
* Jiri Havran (1953–), norsk fotograf og kunstner

## Referanser


## Eksterne lenker
*
Sabine Egger

**Sabine Egger** (født 22. april 1977 i Klagenfurt) er en tidligere østerriksk alpinist.

## Karriere

Sabine Egger bor i Globasnitz (Kärnten). Sesongen 1993/94 ble hun for første gang tatt ut på Østerrikes alpinlandslag. I løpet av karrieren vant hun to slalåmrenn i verdenscupen. I 1999 gikk hun til topps i slalåmcupen sammenlagt.

Ved store mesterskap hadde hun som best en fjerdeplass i slalåm under VM 2001 og en femteplass fra slalåmrennet i OL 1998 i Nagano. Hun la opp etter 2005-sesongen.

## Resultater i verdenscupen i alpint

### Pallplasseringer

### Sammenlagtplasseringer

## Referanser


## Eksterne lenker
*
Christa Kinshofer

**Christa Kinshofer-Güthlein** (født 24. januar 1961 i München) er en tidligere tysk alpinist.

Kinshofer vant sju renn i verdenscupen i alpint|verdenscupen i løpet av karrieren, det første som 17-åring i Val-d’Isère.

Hun tok sølv i slalåm under OL 1980 i Lake Placid. Deretter hadde hun skadeproblemer, og hadde samarbeidsproblemer med det tyske skiforbundet. En kortere periode startet hun for Nederland. Hun kom etter hvert tilbake til det tyske forbundet, og under OL 1988 i Calgary viste hun igjen noe av sin gamle storhet. Hun tok sølv i storslalåm, og dagen etter fulgte hun opp med en bronsemedalje i slalåm. Etter OL la hun opp som alpinist.

## Verdenscupseire

## Referanser


## Eksterne lenker
* 
* Christa Kinshofer på sales-motion.de
Regina Häusl

**Regina Häusl** (født 17. desember 1973 i Bad Reichenhall) er en tysk tidligere alpinist.

## Karriere

I 1992 ble hun juniorverdensmester i storslalåm og Super-G. Karrierens høydepunkt var sammenlagtseieren i verdenscupen i utfor i 2000. Hun vant ett enkeltrenn i verdenscupen, 9. mars 1993 i Cortina d'Ampezzo. Etter at hun slo opp en gammel korsbåndskade i februar 2005, la hun opp som alpinist.

## Resultater i verdenscupen i alpint

### Pallplasseringer

### Sammenlagtplasseringer

## Referanser


## Eksterne lenker
* 
* Regina Häusls hjemmeside
Špela Pretnar

**Špela Pretnar** (født 1973) er en slovensk tidligere alpinist.

## Karriere
Pretnar tilhørte i mange år verdenseliten i disiplinene slalåm og storslalåm. Hun oppnådde også en pallplass i super-G.

Den første seieren i verdenscupen kom i 1995, i slalåmrennet i Bormio. Etter denne seieren fulgte ytterligere fem, samtlige i slalåm. I 2000 gikk hun til topps i sammendraget i disiplincupen i slalåm.

Under VM 1993 i Morioka kom hun på 6.- og 7.-plass i henholdsvis storslalåm og super-G. Spela Pretnar la opp i 2003.

## Resultater i verdenscupen i alpint
### Enkeltseire

### Sammenlagtplasseringer

## Referanser


## Eksterne lenker
*
Kåre Enerud

**Kåre Enerud** (født 11. august 1915, død 16. juli 1987) fra Sande i Vestfold ble skytterkonge på Landsskytterstevnet på Kongsberg i 1938.

## Andre titler
* Vinner av samlagsskytingen med Drammen i 1956 og 1959

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Limfjordbroen

**Limfjordsbroen** er ei bru som knytter sammen Nørresundby og Aalborg over Limfjorden. Brua ble innviet 30. mars 1933 med rundt 30&nbsp;000 tilskuere og med statsminister Thorvald Stauning til stede.

Brua var betalingsbru fram til 1935, da den ble avgiftsfri samtidig med åpningen av den gamle Lillebæltsbrua, som det også skulle være gratis å bruke.

## Forgjenger
Den første faste forbindelse mellom de to byene ble etablert i 1865 i form av en pongtongbro, som var i bruk til den nåværende brua ble etablert i 1933. Pongtongbrua kunne bare klare begrensede belastninger og klarte for eksempel ikke å ta datidens fullt lastede lastevogner. Den var også hemmet av at den åpnet og lukket seg svært langsomt når skipstrafikk skulle passere.

## Bygging
Brua ble bygget i løpet av 150 uker i 1930-1933 av 100-200 arbeidere fra Aalborg. De fleste av elementene ble bygget på Aalborgs havnefront vest for bruas nåværende plassering. Byggingen ble gjennomført uten dødsulykker. En uke før innvielsen ble det gjennomført en belastningsprøve, ved at 48 fullt lastede lastebiler ble plassert på broklappene.

Den 9. mai 1960 ble en utvidelse innviet, da bredden på kjørebanens ble økt fra 8,5 m til 12,5 m og sykkelsti og gangvei plassert utenfor den opprinnelige brua.

## Se også
*Limfjordstunnelen

## Litteratur
* Fogtmann, Sv.: Limfjordsbroens Landing i Nørresundby. I: Dansk Vejtidsskrift nr. 2 1933, s. 99-104.
* Jensen, Bente: Limfjordsbroen i 75 år, Aalborg Kommune, Teknik og Miljøforvaltningen, Aalborg 2008.
* Jensen, H. P: Limfjordsbroen. I: Aalborg-bogen 1968. Færger – Broer- Tunnel. Utgitt av Selskabet for Aalborgs Historie, s.77-97.
* Johannesen, Erik: Danmarks broer. Borgen 1994.

## Eksterne lenker
* Limfjordsbroen på Danmarks Vej- og Bromuseum
* Highways.dk – Portrett av Limfjordsbrua
* Litteraturliste fra Danmarks Vej- og Bromuseum
Thorbjørn Haarstad

**Thorbjørn Haarstad** (1889–1967) var en norsk konkurranseskytter og gårdbruker på Hårstad i Grue. Han ble skytterkonge på det siste Landsskytterstevnet før okkupasjonen, som ble arrangert i Kongsvinger i 1939.
Han var gift med Magna (født Sjøvik); deres sønn Harald Haarstad var gift med Sp-politikeren Ragnhild Queseth Haarstad.

Siden han var over 50 år, vant han også Normapokalen, men den ble først utdelt flere år etterpå, da man først mente at man ikke kunne bli både konge og vinner av Normapokalen samtidig. Han vant også samlagsskytingen med Solør i 1931 og 1939.

## Referanser
Kuberingssetningene

**Kuberingsreglene** er regler innen algebra om hvordan man løser
uttrykkene \ (a+b)^3  og \ (a-b)^3 :
:\ (a+b)^3 = a^3 + 3a^2b + 3ab^2 + b^3 
:\ (a-b)^3 = a^3 - 3a^2b + 3ab^2 - b^3 

Dette er spesialtilfeller av den mer generelle binomialformelen.

## Se også
*Kvadratsetningene
Non plus ultra

**Non plus ultra**, **nec plus ultra** eller **ne plus ultra** er et latinsk motto som betyr «ingenting utover», «ingenting bortenfor» eller «ikke lenger fram». Ifølge sagnet var ordene skrevet inn på Herkules' støtter, de store klippeformasjonene ved Gibraltarstredet. Innskriften skal i antikken ha advart sjøfolk og navigatører i Middelhavet at her sluttet den kjente verden og at ingen måtte reise lenger vestover. Seinere har uttrykket blitt brukt om «det mest fullkomne i sitt slag».

## Plus Ultra

Søylene opptrer på våpenskjoldet til Spania, opprinnelig fra den kjente devisen til den tysk-romerske keiseren Karl V, som var konge av Spania i åra etter oppdagelsen av Amerika. Våpenskjoldet har mottoet *plus ultra* (latin for «mer bortenfor»), en oppmuntring for at han skulle overse antikkens advarsel, og risikere å seile bortenfor de kjente farvannene. Det indikerer ønsket om å se Herkulessøylene (og Spania) som en inngang til resten av verden framfor bare å være en port til Middelhavet. Det var også en antydning til Spanias oversjøiske besittelser.

## Se også
* Herkulessøylene, antikkens navn på høydene på begge sidene av Gibraltarstredet og inngangen til Middelhavet
* Gilde Non Plus Ultra, en norsk akevitt

## Referanser


## Eksterne lenker
*
Florian Eckert

**Florian Eckert** (født 7. februar 1979 i Lörrach) er en tidligere tysk alpinist. Spesialdisiplinen var utfor.

Under VM 2001 i St. Anton am Arlberg tok Eckert en overraskende bronsemedalje i utforrennet, bare slått av østerrikerne Hannes Trinkl og Hermann Maier. Han fulgte opp med to andreplasser i renn i Norge. På grunn av en alvorlig kneskade måtte han ta to års pause fra konkurranseidrett.

Karrierens høydepunkt kom under VM 2005 i Bormio, da han var med på å ta gull for Tyskland i lagkonkurransen. I tillegg kom han på sjetteplass i super-G og på 12.-plass i utfor.

På grunn av stadige kneproblemer kunngjorde Eckert i september 2005 at han la opp.

## Pallplasseringer i verdenscupen

## Referanser


## Eksterne lenker
* Florian Eckerts hjemmeside
*
Brattås skole (Nøtterøy)

**Brattås skole** er en barneskole sørvest på Nøtterøy i Færder kommune. Den ble bygd i 1966, da de tre skolene Skjerve, Tømmerholt og Lysheim ble nedlagt. Skolen fikk et tilbygg i 1993, og i 2001 og 2003 fikk den satt opp brakker, som også brukes til undervisning.

Skolen ble revet i 2012, og elevene ble flyttet midlertidig til Grindløkken skole mens den nye Brattås skole ble bygget. I januar 2014 åpnet den nye skolen.

Brattås skole har cirka 200 elever. Konstituert rektor er Linda Helen Myrvollen.

## Referanser


## Eksterne lenker
* 
*  Skolens tidligere hjemmeside
Føynland skole

**Føynland skole** er en barneskole på øya Føynland i Færder kommune i Vestfold fylke. Den ble bygd ferdig i 2003 og tatt i bruk fra 1. februar. Skolen har cirka 265 elever.

Etter at Husøy skole ble nedlagt i 2012, går også elever fra Husøy på Føynland skole.

Den gamle skolebygningen fra 1914 ble revet i august 2005 etter en del protester. Det eldste bygget, som ble reist i 1877, ble bevart.

Skolen fikk ballbinge i 2005.

Elevene fra Føynland skole fortsetter på Borgheim ungdomsskole.

## Eksterne lenker
*
Herstad skole

**Herstad skole** var en barneskole på Herstad på Nøtterøy i Færder kommune. I dag fungerer bygningsmassen som samfunnshus.

Dagens skolebygning ble oppført i 1956, med påbygg som ble fullført skoleåret 1997/98. Den første skolen på Herstad ble bygd i 1856. Herstad skole var den eldste skolen på Nøtterøy. Skolen ble avviklet i 2022 og elevene overført til Labakken skole.

I dag brukes bygget av kommunen til lavterskeltilbud til barn, unge og familier, og går under navnet Færderhuset.

## Rektorer

* Unni Skogbakke fra 2018
*  fra ?
*  fra 2012 til ?
*  fra 1997 til 2012
* Knut Mello
* Fridtjof Berntsen ? – 1963?
* Eugen Wilhelmsen
* Hans A. Eikeland
*  Svein Hermansen

## Referanser


## Eksterne lenker
*
Oserød skole

**Oserød skole** er en barneskole i Færder kommune. Den ble tatt i bruk i 2004, da Bergan og Hårkollen skoler ble lagt ned. Skolebygningen er forma som ei hånd med fire fingre, og har et areal på &nbsp;m².

Skolen har cirka 411 elever.

Rektor ved skolen er Kari Skaalvik.

## Eksterne lenker
*
Torød skole

**Torød skole** er en barneskole på Torød på Nøtterøy i Færder kommune. Den har cirka 170 elever, og ligger nær både skogen og Torødstranda.

Dagens skolebygning ble påbegynt i 1932. Under andre verdenskrig ble den okkupert av tyskerne og brukt av en stab hadde ansvar for tyske kystfestninger. Den første skolen på Torød åpna høsten 1856. Denne hadde ett klasserom og én lærer, Olaf Knudsen, som var sønn av Henrik Wergeland utenfor ekteskap.

## Eksterne lenker
*
Grindløkken skole

**Grindløkken skole** (også skrevet *Grindløkka*) var en mellomtrinnskole på Teie i Færder kommune. Den ble bygd ferdig i 1929, og ble innviet 25. januar 1930. Den har blitt bygd på tre ganger, siste gang i 1974. Skolen ble nedlagt i 2012 da den nye Teie skole åpnet, men ble brukt som midlertidig skole for Brattås skole fram til januar 2014 mens denne ble bygget.

Siden skolen var en mellomtrinnskole, var den for 5., 6., og 7. klassetrinn. I 1948 ble det som da kaltes 4., 5., og 6. klasse på Teie skole flytta over til Grindløkken. Rektor ved skolen var Arnstein Larsen.

## Referanser




## Eksterne lenker
* Skolens hjemmeside
Veierland skole

**Veierland skole** var en barneskole på øya Veierland i Nøtterøy kommune.

Det første skolebygget på Veierland ble bygd ferdig i 1863, på grunn av en ny lov som påla alle skolekretser å ha sin egen skolebygning. Skolen ble flytta dit den er i dag i 1918. Fram til 1965 hørte Veierland og skolen til Stokke kommune. På slutten av 1960-tallet var antallet elever nede i 6. Skolen ble lagt ned i 2013.
Teigar ungdomsskole

**Teigar ungdomsskole** er én av tre ungdomsskoler i Færder kommune i Vestfold. Skolen flyttet våren 2011 inn i fullstendig nytt skolebygg i Øvreveien på Teie på Nøtterøy, like ved Teie Idrettspark. Den gamle skolen fra 1968 ble bygd om til nye Teie skole, som åpnet i 2012.

Skolen er delt inn i fire avdelinger, som ledes av hver sin inspektør: 8., 9., 10. trinn og Teigar vest. Elevene kommer fra Føynland, Teie, Vestskogen og Husøy. Skolebygget har et totalt areal på 1359 m².

I sammenheng med skolen ligger Nøtterøyhallen med aktiviteter på kveldene og i de fleste helger. Skolebygget rommer ellers en stor aula som gjør at den kan brukes til konserter og andre kulturelle arrangementer på kveldstid og på dagstid.

## Eksterne lenker
*
Rudolf Steinerskolen i Vestfold

**Steinerskolen i Vestfold** er en steinerskole som ligger i Vestskogen på Nøtterøy i Færder kommune. Den har klasser helt fra første klassetrinn opp til 3. videregående trinn. Det er til sammen cirka 300 elever på skolen. Avdeling videregående flyttet i 2016 til Slottsfjellskolen i Tønsberg sentrum under navnet Slottsfjellet videregående steinerskole.

Skolen ble grunnlagt i 1973.

## Eksterne lenker
*
PR

**PR**, **Pr** eller **pr** har flere betydninger:

## PR
* Informasjon og samfunnskontakt (engelsk: *public relations*), et fagområde som tar for seg en organisasjons planlagte kommunikasjon utad
* ISO 3166-2:PR, Puerto Rico sin del av ISO 3166-2-standarden som definerer koder for inndelinger i delstater eller fylker
* ISO 3166-2:CZ, Praha sin distriktskode under ISO 3166-2-standarden
* Personlig rekord, blant annet brukt i mesterskap innen friidrett
* PR – forkortelse for *[[Privatradio]]*

## Pr
* Pr – kjemisk symbol for grunnstoffet praseodym

## pr
* pr. – forkortelse for latin *per*, gjennom, med, ved, på, for
* .pr – Puerto Ricos nasjonale toppnivådomene
Anna Schwartz

**Anna Jacobson Schwartz** (1915–2012) var en amerikansk økonom ved National Bureau of Economic Research i New York som er mest kjent for boken *[[A Monetary History of the United States, 1867–1960]]* som hun skrev sammen med Milton Friedman.

Schwartz ble født Anna Jacobson i The Bronx i New York av jødiske foreldre som hadde innvandret fra Øst-Europa. Hun var den tredje av fem søsken. I 1936 giftet hun seg med Isaac Schwartz, paret fikk to sønner og to døtre.

Etter en mastergrad i økonomi ved Columbia University ble Anna Schwarz i 1941 ansatt ved National Bureau of Economic Research i New York og arbeidet der i over 70 år. Hun tok en PhD grad i økonomi ved Columbia i 1964.

Gjennom sitt arbeid ble hun kjent med Milton Friedman som var ansatt ved University of Chicago. De innledet et langvarig samarbeid som i stor grad skjedde gjennom brevveksling. I 1963 utga de to boken *A Monetary History of the United States, 1867–1963* som hevder at endringer i pengepolitikken har store effekter på økonomien. De ga Federal Reserve mye av skylden for den store depresjonen. Boken er regnet som en klassiker i økonomifaget.

Anna Schwartz hadde også en omfattende produksjon i eget navn med spesialområdet finanshistorie og bankstatistikk i USA og England.

I 1981 ble hun utnevnt til direktør for United States Gold Commission som ble satt ned under president Ronald Reagan og skulle utrede gullets stilling i amerikansk pengepolitikk. Shwartz og flertallet i kommisjonen lot være å anbefale en tilbakegang til en gullstandard.

I 2009 skrev hun et innlegg i The New York Times med sterk kritikk av hvordan sentralbanksjef Ben Bernanke hadde handlet finanskrisen som startet i 2008 og ga uttrykk for at Bernanke ikke burde gjenoppnevnes til stillingen.

Hun døde 96 år gammel i sitt hjem på Manhattan 21. juni 2012.

## Bøker
* *Monetary History of the United States, 1867-1961* (with Milton Friedman) 
* *Monetary Statistics Of The United States: Estimates, Sources, Methods* (with Milton Friedman) 
* *Growth and Fluctuations in the British Economy, 1790 – 1850: An Historical, Statistical, and Theoretical Study of Britain’s Economic Development* (with Arthur Gayer and Walt Whitman Rostow) 

## Referanser


## Eksterne lenker
*
Gramenet UEA

**Gramenet Unió Esportiva Atlètica** er en fotballklubb fra Gramenet i Catalonia. Klubben ble grunnlagt i 1923, og spiller i dag i Segunda División B. Hjemmebanen er *Estadio Nou Municipal de Gramenet*, som har en tilskuerkapasitet på 5&nbsp;000.

FC Barcelona-spilleren Oleguer Presas starta sin karriere i Gramenet UEA.
CF Badalona

**Club de Futbol Badalona** er en fotballklubb fra Badalona i Catalonia. Den ble grunnlagt i 1903, og spiller per 2022 i Segunda División RFDF (nivå 4). Hjemmebanen er Camp del Centenari, som har en tilskuerkapasitet på 10 000.

Tidligere Liverpool-spiller Luis García starta sin karrière i CF Badalona.
Sæmund Fiskvik

:*For Sæmund Fiskviks farfar, se [[Sæmund Sørensen Fiskvik]].*

**Sæmund Olav Fiskvik** (født 1948) er en norsk plateprodusent, musikkorganisasjonsmann og *[[Spellemannprisen|Spellemann]]-general*, som ansvarlig for kåringen gjennom 25 år.

Han er utdannet adjunkt med fagene historie og matematikk. 

Fiskvik var leder i AKP(m-l) i Trondheim i 1970-årene og deltok i visegruppa Isenkram. Han var sjef for ml-bevegelsens plateselskap MAI 1976–1983, konsulent for platebransjen 1983–1990, direktør for organisasjonen til de internasjonale plateselskapene i Norge, IFPI 1990&ndash;2005 og styreleder i Grammofonplategrossistenes Forening. Han har vært sekretær for Spellemannkomiteen siden 1983.

Fiskvik mottok *bransjeprisen* under utdelingen av Spellemannprisen 2005.

Han er sønnesønn av småbruker, organist og Sp-politiker Sæmund Fiskvik.

## Referanser
Rasmus

**Rasmus** er et mannsnavn som stammer fra det latinske navnet «Erasmus», som betyr «elsket», «verd å elske».  Den norske navnedagen for navnet er 3. juni. Både 2. og 3. juni har vært brukt som minnedag for Erasmus, også kalt Elmo – sjøfarernes skytshelgen, han var en biskop i Antiokia og ble martyr i 303, og er opphavet til St.Elms-ild, et glimt i skipets mastetopp som varslet storm på havet, man påkalte ham som vern mot uværet, han var også skytshelgen for enker og foreldreløse – i norske primstaver kalt Rasmusdagen eller Skoklefall.

## Utbredelse
*Rasmus* er kjent brukt i Skandinavia fra slutten av 1400-tallet.
*Rasmus* var et vanlig mannsnavn i Norge på 1500-tallet. Over 380 personer med navnet er nevnt i Norske Lensrekneskapsbøker 1548-1567. Navnet ble også skrevet *Rassmus*, *Raszmus* og *Asmus*.
*Rasmus* var det tiende mest brukte mannsnavnet i Norge på første halvdel av 1600-tallet.
Navnet har senere vært mindre brukt i Norge.

I Danmark har *Rasmus* vært et svært populært navn på guttebarn siden 1980-årene.

I Sverige har *Rasmus* vært et populært navn siden 1990-årene.

Rasmus er et svært vanlig navn i Danmark og er også mye brukt i Sverige. I Norge var det 1360 menn i 2006 som hadde Rasmus som første fornavn, og 1019 menn som hadde Rasmus som eneste fornavn.

|}

## Varianter

Det finnes flere varianter av Rasmus. Blant disse finner vi:

* Erasmus
* Asmus
* Racin
* Rasin
* Rasmine
* Rasman/Rasmann

## Kjente personer med navnet
(Personene i listen er ordnet kronologisk etter fødselsår.)

* Rasmus Ingebrigtsson Myklebust, kalt «Store-Rasmus» (ca. 1595–ca. 1666), bondeopprører i Møre og Romsdal
* Rasmus Hansen (1797–1861), stortingsrepresentant og ordfører i Skogn kommune
* Rasmus Løland (1861–1907), forfatter
* Rasmus Meyer (1858–1916), forretningsmann og mesen, skjenket sin store kunstsamling til Bergen kommune; se Rasmus Meyers samlinger
* Rasmus Sandal (1888–1985), ordfører i Breim kommune
* Rasmus Felde (f. 1945), ordfører i Fjaler kommune
* Rasmus Hansson (f. 1954), norsk politiker

## Annen bruk av navnet

* Forfatteren Kjartan Fløgstad ga ut romanen *Rasmus* i 1974
* Forfatteren Astrid Lindgren skrev om tre forskjellige personer med navnet Rasmus: *[[Mesterdetektiven Blomkvist og lille Rasmus]]*, *[[Rasmus på loffen]]* og *[[Rasmus, Pontus og Trille]]*
* The Rasmus, finsk band
* Rasmus Berg (Erasmus Montanus)
* *Rasmus* var blant de hundre mest brukte kattenavnene i Norge i 2014.

## Referanser


## Eksterne lenker
*
Tetrapod

**Tetrapod** kan blant annet vise til:

* Firbente virveldyr, også kjent som Tetrapoder, betegnelsen på de virveldyr som kan leve på land, og har føtter (derav navnet).
* Tetrapod (betongkonstruksjon), firearmet betongkonstruksjon som brukes ved bygging av moloer.
UE Sant Andreu

**Unió Esportiva Sant Andreu** er et katalansk fotballag fra distriktet Sant Andreu i Barcelona. Det ble grunnlagt i 1907, og spiller (2021-22) i Tercera division (nivå 5). Hjemmebanen er *Camp Municiplal Narcís Sala* som har plass til 6 500 tilskuere*.*
Jure Košir

**Jure Košir** (født 24. april 1972 i Mojstrana) er en tidligere slovensk alpinist.

Den første internasjonale triumfen kom under junior-VM 1991 i Hemsedal, der han gikk til topps i super-G. Senere spesialiserte han seg i storslalåm og fremfor alt slalåm. I 1993 vant han som første utøver for det uavhengige Slovenia et renn i verdenscupen. Under OL 1994 i Lillehammer fikk han bronse i slalåmrennet, slått av Thomas Stangassinger og Alberto Tomba. Han kom på tredjeplass sammenlagt i slalåmcupen i sesongen 1993/94.

Sesongen 1994/95 ble enda mer suksessrik. På grunn av den overlegne Alberto Tomba vant han ingen renn, men kom på andreplass i verdenscupen i storslalåm, og på tredjeplass i slalåmcupen samt i totalsammendraget.

De påfølgende sesongene oppnådde han ikke like gode resultater, men sesongen 1998/99 ble et nytt høydepunkt i karrieren. Da vant han to slalåmrenn, og kom på andreplass i slalåmcupen sammenlagt. Foran sesongen 2005/06 kunngjorde han at han la opp. I tillegg til tre verdenscupseire stod han totalt 20 ganger på seierspallen, 18 av dem i slalåm.

## Verdenscupseire

## Referanser


## Eksterne lenker
*
Harald Christian Strand Nilsen

**Harald Christian Strand Nilsen** (født 1971) er en norsk tidligere alpinist.

## Karriere
Allrounderen Strand Nilsen vant ingen verdenscuprenn, men fikk flere pallplasseringer i storslalåm og kombinasjon i 1994/1995-sesongen. Han kom på tredjeplass i storslalåmcupen denne sesongen, bare slått av Alberto Tomba og Jure Kosir. 13.-plass i totalverdenscupen samme sesong var karrierens beste plassering.

De følgende årene spesialiserte Strand Nilsen seg som slalåmkjører, og plukket regelmessig plasseringer blant de 15 beste, men han nådde aldri opp på nivået fra 1994- og 1995-sesongene.

Under OL 1994 på Lillehammer var han med på å ta tredobbelt seier i kombinasjonsøvelsen, da han tok bronsemedaljen etter Lasse Kjus og Kjetil André Aamodt. Han deltok også i 1998 i Nagano. Han la opp etter sesongen 2002/03.

Strand Nilsen er i dag bosatt i hjembyen Gjøvik hvor han driver egen praksis som kiropraktor.

## Pallplasseringer i verdenscupen

## Referanser


## Eksterne lenker
*
BI Athletics

**BI Athletics** er studentidrettsforeningen ved Handelshøyskolen BI i Oslo. Foreningen ble stiftet høsten 2005 etter at BI-avdelingene Sandvika, Schous plass og Ekeberg ble innlemmet under ett tak i Nydalen.

BI Athletics drives alene av studenter ved BI.

## Basketball

**BI Basketball** er basketballlaget ved Handelshøyskolen BI i Oslo.
## Cheerleading

**BI Athletics Cheerleading "Midas"** er et «Senior» cheerleadinglag ved Handelshøyskolen BI i Oslo.
*BI Ahtletics Cheerleading Midas har eksistert siden høsten 2007, etter initiativ fra studenten Liv I. Hertzenberg.
* Navnet stammer fra Kong Midas &#x2013; alt han berørte ved ble til gull, og derfor er lagets farger gull og kongeblå.
*Laget deltar i cheerkonkurranser, opptrer på arrangementer i regi av BI og heier på lacrosselagene på BI, Lions- og Lionesses Lacrosse.  
*Laget har siden oppstarten vært et All Female-lag, kun bestående av jenter, men i 2013 ble Midas til to lag, Midas Coed Elite, og Midas Gold. Midas Coed Elite bestod av både gutter og jenter, mens Midas Gold All Female er et rent jentelag. 
*Lagets beste plassering var under NM i 2014, da de kom på en 2.-plass i klassen Senior Coed Elite med laget Midas Coed Elite.

## Fotball

**BI Athletics Fotball** er fotballaget ved Handelshøyskolen BI i Oslo.
*Herrelaget ble startet opp høsten 2006 av Geir Andre Dalhus, og startet seriespill i 2007-sesongen.
*Herrelaget startet i 8. divisjon, men spiller idag i 6. divisjon.
*Kvinnelaget startet opp i 2008, og spiller i 2. divisjon kvinner 7'er.

## Håndball

**BI Athletics Håndball** er håndballaget ved Handelshøyskolen BI i Oslo.
*Kvinnelaget ble startet opp høsten 2006 av Sandra W. Messel og spiller i .
*Herrelaget startet seriespill sesongen etter, og spiller i .

## Lacrosse

**BI Lacrosse** er lacrosse laget ved Handelshøyskolen BI i Oslo.
*Laget ble startet opp våren 2005 av Ole Petter Leite.
*I 2007 vant laget NM-gull sammen med Oslo Lacrosse.

## Langrenn

**BI Langrenn** er langrennsutvalget ved Handelshøyskolen BI i Oslo.
*Utvalget ble startet opp høsten 2012 av Snorre Lie og Caroline Fjellbu.
*Høsten 2016 forlot langrennsgruppen SBIO Athletics og ble til BI Langrenn og fikk samtidig ny logo.
BI Langrenn har i dag om lag 30 medlemmer med ulikt aktivitetsnivå.

## Øvrige idretter
* Basketball
* Dans
* Dykking
* Golf
* Kiteboarding
* Klatring
* Roing
* Sjakk
* Squash

## Referanser


## Eksterne lenker
* 
* BIA Midas Cheerleading
Jeff Waters

**Jeff Waters** (født 1966) er en canadisk musiker. I 1984 startet han thrash metal-bandet Annihilator, som han selv er frontmann, låtskriver og hjernen bak. Debutalbumet *Alice in Hell* fra 1989 blir sett på som en av de beste albumene i sin sjanger, og bandet ga ut en solid andreplate kalt *Never, Neverland* året etter. I senere tid har bandets suksess gått litt i bølger, med jevne utskiftinger av bandmedlemmer. Jeff Waters er det eneste medlemmet som har vært medlem siden starten, og Annihilator blir sett på som «hans band». I dag skriver han alt materiale selv, og med hjelp fra den faste rytmegitaristen og vokalisten Dave Padden (medlem siden 2003) leier Waters inn musikere til sine turneene.

Som liten flyttet Jeff Waters rundt i Canada, ettersom hans far var med i militæret. Som 9-åring bosatte de seg fast i Ottawa, hvor han begynte å studere klassisk gitar.

På plata *After forever* som det nederlandske bandet After forever ga ut i 2007, er han gjestemusiker på et av sporene.

## Referanser


## Eksterne lenker
* 
* 
* Annihilators offisielle MySpace-side
Kiminobu Kimura

**Kiminobu Kimura** (født 24. oktober 1970 i Hirosaki) er en tidligere japansk alpinist. På slutten av 1990-årene ble Kimura regnet blant verdens fremste slalåmkjørere, og ble regnet for å være en utmerket tekniker.

Kimuras karriere begynte langsomt. Etter deltakelse i OL 1992 deltok han fra januar 1993 regelmessig i rennene i verdenscupen. Han oppnådde bare svake plasseringer den første tiden, og måtte ta et lengre konkurranseopphold på grunn av ryggproblemer.

Da han kom tilbake etter et to måneders sykehusopphold, begynte han å etablere seg som toppalpinist. Fra januar 1996 til mars 1998 oppnådde han 16 topp 10-plasseringer. Den beste plasseringen oppnådde han i januar 1998, med en tredjeplass i slalåmrennet i Veysonnaz. Dette var den beste plasseringen noensinne for en japansk alpinist siden Tetsuya Okabe i 1990.

I sesongen 1996/97 kom han på åttendeplass sammenlagt i slalåmcupen, og året deretter ble han nummer fem. Han la opp etter 2002/03-sesongen.

## Referanser


## Eksterne lenker
*
BI Athletics Fotball

**BI Athletics Fotball** er fotballaget ved Handelshøyskolen BI i Oslo. Formelt startet laget opp høsten 2006 og startet seriespill i 2007-sesongen. Fotballagets interesser er todelt; sørge for et fritidstilbud for BI Nydalens studenter, og etablere seg som et anerkjent studentidrettslag, slik som NTNUI og OSI. Laget er kun drevet av studenter ved BI.

## Lagene
### Herrer
Laget ble plassert i 8. divisjon, avdeling 1, og hadde allerede ambisjoner om å rykke opp. 2007-sesongen endte med 31 poeng og 5.-plass, 9 poeng bak avdelingsvinner Heming 2. Mellom endte Christianssand, Frelsesarmeen og Lommedalen 3, alle med 35 poeng.

For 2008-sesongen ble laget plassert i 7. divisjon, avdeling 2. Etter sluttspilt sesong endte laget på en 3.-plass med 35 poeng, kun ett fattig poeng bak opprykksplassen som Vinderen tok. Avdelingen ble vunnet av Frognerparken 2 på 41 poeng.

Da avdelingsoppsettet for 2009-sesongen ble klart, viste det at laget skulle spille i 6. divisjon, avdeling 3. Men etter å ha rykket opp to år på rad, endte det kun med 21 poeng og 7.-plass dette året. Heggedal/VUL vant avdelingen suverent, med dobbelt så mange poeng som BI Athletics.

#### Divisjonsutvikling

### Damer
Etter initiativ fra den kvinnelige bestanden på BI, ble det i 2008 startet opp et damelag. De ble plassert i 2. divisjon kvinner 7'er, avdeling 2 og endte sesongen nest sist, med kun Oslo Døve under seg. Foran 2009-sesongen ble laget flyttet til avdeling 1, uten at det innebar noen forbedring. BI Athletics endte nest sist igjen, med kun et utesluttet Snarøya-lag under seg.

## Rekorder
;Største hjemmeseier:
*13–0 mot KFUM 4, 26. april 2007 på Frogner stadion
;Største borteseier:
*6–0 mot Huk, 14. mai 2008 på Bygdøhus kunstgress
;Største hjemmetap:
*1–5 mot Christianssand, 7. juni 2007 på Bjølsenfeltet 2
;Største bortetap:
*1–4 mot Lommedalen 3, 23. august 2007 på Lommedalen kunstgress
*2–5 mot Sørkedalen, 25. august 2008 på Sørkedalen idrettsplass
*1–4 mot Heggedal/VUL, 29. april 2009 på Gjellum stadion
;Mest målrike kamp:
*5–7 mot Vinderen, 1. september 2008 på Bjølsenfeltet 1

## Referanser


## Eksterne lenker
*
Stéphane Dion

**Stéphane Maurice Dion** (født 28. september 1955 i Québec) er en canadisk politiker og vitenskapsmann. Han har siden 2. desember 2006 vært leder av Canadas liberale parti. Som tidligere regjeringsmedlem sitter han i Det kongelige råd for Canada.

## Karriere
Dion har en magistergrad i statsvitenskap fra Université Laval og en doktorgrad i sosiologi fra Institut d'études politiques de Paris (Sciences Po).

Dion har vært valgt inn i underhuset fra valgretsen Saint-Laurent—Cartierville siden 1996.

## Referanser


## Eksterne lenker
* 
* 
* 
* 
* Stéphane Dions hjemmeside
Prinsessen av Burundi

**Prinsessen av Burundi** er en art ciklider, endemisk til de harde vannmassene i Tanganyikasjøen i Øst-Afrika. Den er en populær akvariefisk som blir ca. 10 cm lang. Den har også blitt brukt i en rekke studier om fiskeadferd.

Som de fleste ciklider, viser den omfattende yngelpleie og eldre yngel er med på å pleie sine yngre søsken. Arten har blitt oppkalt etter den belgiske iktyologen Pierre Brichard.

## Populærkultur
Fiskearten har gitt navn til kriminalromanen *Prinsessen av Burundi* fra 1992, skrevet av den svenske forfatteren Kjell Eriksson.

## Eksterne lenker
* 
* ''Neolamprologus brichardi'' (Poll, 1974) - FishBase
Grønligrotta

**Grønligrotta** er en 4100 meter lang kalkstein-grotte i Røvassdalen i Rana kommune, rundt 30 km fra Mo i Rana. Grotta har en helning nedover på 20°. Laveste punkt ligger 107 meter under inngangen. Turister tas, med guide, cirka 400 meter innenfor fjellsiden utenfor, med opptil 80 meter fjell over seg.

Kalksteinen er enkelte steder omdannet til et tynt marmor-bånd, innhyllet i glimmerskifer. Taket i grotta består av granatglimmerskifer.

Grotta ble oppdaget i 1750 av den første bosettelsen på gården i Grønlia. Den første utforskning av grotta ble foretatt i 1914 av den norske geologen Oxaal da han også kartla hele grottesystemet. I 1988 ble det foretatt videre undersøkelser av dens sedimenter av geologene StPierre og Løvlie. Grotten er Nordens eneste opplyste turistgrotte, og har årlig 10&nbsp;000 besøkende.

Grotta ble dannet som en hule under vann, og veggene fremviser klare spor av erosjon. 

Gjennom Grønligrotta renner en underjordisk elv med fosser og stryk. Elven som renner igjennom grotten er den samme elven som renner gjennom Setergrotta og geologisk sett har de samme grottesystem, men det er ikke mulig for mennesker å komme fra den ene grotten til den andre. Den inneholder også flere jettegryter, der hvis man er heldig kan se små fisk (ørret). En granittblokk som er kilt inn i en fjellsprekk inne i det såkalte «kapellet» i grotta, er blitt fraktet flere km med isbreen for 10&nbsp;000 år siden i istidens sluttfase.

## Referanser


## Litteratur
*
Canadas liberale parti

**Canadas liberale parti** (*Liberal Party of Canada*) er et liberalt politisk parti i Canada grunnlagt 1. juli 1867. Partiet bruker selv betegnelsen sosialliberalt parti og står for et fritt marked kombinert med en sterk velferdsstat. Partiet omtales som et *[[big tent]]*-parti som favner et bredt spekter av velgerne.

## Historie

Partiet tapte etter tretten år regjeringsmakten ved valgene i februar 2006. Etter dette valget gikk partilederen Paul Martin av og Bill Graham fungerte som partileder fram til valget av Stéphane Dion i desember 2006.

Forbindelsen mellom Liberal Party of Canada og de liberale partiene i provinsene og territoriene varierer. De fleste provinspartiene er lokalavdelinger av det føderale partiet, men i Ontario, Alberta, Britisk Columbia og Quebec er de separate partier. Partiene i de to første provinsene ligger nært det føderale partiet ideologisk, mens i de to siste ligger provinspartiene mer til høyre. I tillegg har mange medlemmene  Saskatchewan-avdelingen gått over til Saskatchewan Party.

Ved valget i 2015 ble Liberal Party of Canada største parti, og Justin Trudeau ble statsminister. Partiet ble størst også ved valgene i 2019 og 2021 (nyvalg). Før valget i 2025 lå partiet langt nede på meningsmålingene, 20 prosentpoeng bak Canadas konservative parti. Trudeau trakk seg fra vervet som partileder og statsminister, og Mark Carney overtok i mars 2025. Ved valget 28. april 2025 ble Liberal Party of Canada igjen største parti med 43,7 % av stemmene. Den store framgangen på kort tid ble forklart med at canadierne samlet seg etter at USAs nyinnsatte president Donald Trump kom med trusler om å overta Canada og innførte toll på varer fra Canada.

## Partiledere
* Alexander Mackenzie 1873–1880
* Edward Blake 1880–1887
* Wilfrid Laurier 1887–1919
* William Lyon Mackenzie King 1919–1948
* Louis St. Laurent 1948–1958 
* Lester B. Pearson 1958–1968
* Pierre Trudeau 1968–1984
* John Turner 1984–1990
* Jean Chrétien 1990–2003
* Paul Martin 2003–2006
* Stéphane Dion 2006–2008
* Michael Ignatieff 2008–2011
* Bob Rae 2011–2013
* Justin Trudeau 2013–2025
* Mark Carney 2025–

## Se også
*Canada
*Sosialliberalisme

## Referanser


## Eksterne lenker
* 
*
Florence Masnada

**Florence Masnada** (født 16. desember 1968 i Grenoble) er en tidligere fransk alpinist.

Hun tilhørte verdenseliten i 1990-årene i spesialdisiplinene utfor og Super-G. I starten av karrieren var hun også glimrende tekniker og tok i 1990 en tredjeplass i storslalåm i Stranda, og en fjerdeplass i slalåm i  Morzine (Frankrike).

I store mesterskap vant hun tre medaljer. I OL 1992 i Albertville tok hun bronse i kombinasjonen, og i OL 1998 i Nagano sikret hun seg sølv i utfor, kun slått av Katja Seizinger. I tillegg har hun en sølvmedalje i kombinasjonen fra VM 1999 i Vail, der Pernilla Wiberg tok gullmedaljen.

I verdenscupen vant hun ett renn, Super-G i Garmisch-Partenkirchen i 1995. Florence Masnada la opp i 1999.

## Referanser


## Eksterne lenker
*